Aalborg Universitet opretter som det første universitet i Skandinavien en to-årig masteruddannelse for personale, der arbejder med døende.

En ny masteruddannelse har set dagens lyd på Aalborg universitet. Den er målrettet mod personale der arbejder med døende mennesker, det oplyser P4 Nordjylland. - Fokus i uddannelsen bliver de sociale og psykologiske aspekter af døden, og IKKE, hvordan man for eksempel doserer morfin til døende, siger sociolog og studieleder Michael Hviid Jacobsen fra Aalborg Universitet. Uddannelsen vil i sidste ende gavne de uhelbredeligt syge og døende og deres pårørende, fordi personalet får større viden og kan dele erfaringer. Det personale, som arbejder med døende, føler sig ofte alene med problemerne i deres arbejde. Uddannelsen begynder allerede 1. februar 2009, hvis interessen er stor nok. Kræftens Bekæmpelse er med til at planlægge og finansiere uddannelsen.